RO
2.6.2023
Jurnalul Oficial al Uniunii Europene
L 143/1
II (Acte fără caracter legislativ)
REGULAMENTE REGULAMENTUL (UE) 2023/1062 AL CONSILIULUI din 1 iunie 2023 de modificare a Regulamentului (UE) 2023/194 de stabilire, pentru anul 2023, a posibilităților de pescuit pentru anumite stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara Uniunii, precum și de stabilire, pentru anii 2023 și 2024, a acestor posibilități de pescuit pentru anumite stocuri de pești de adâncime
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 43 alineatul (3), având în vedere propunerea Comisiei Europene, întrucât: (1)
Regulamentul (UE) 2023/194 al Consiliului (1) stabilește, pentru anul 2023, posibilitățile de pescuit pentru anumite stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia.
Capturile totale admisibile (TAC-uri) și măsurile legate funcțional de TAC-urile stabilite prin Regulamentul (UE) 2023/194 ar trebui modificate pentru a ține seama de rezultatul consultărilor cu țările terțe.
(2)
Regulamentul (UE) 2023/194 stabilește o cotă provizorie a Uniunii pentru codul de Atlantic (Gadus morhua) în apele arhipelagului Svalbard și în apele internaționale ale Consiliul Internațional pentru Explorarea Apelor Maritime (ICES) din subzona ICES 1 și diviziunea ICES 2b pentru perioada cuprinsă între 1 ianuarie 2023 și 31 martie 2023.
Pentru a permite continuarea activităților de pescuit, este necesar să se înlocuiască respectiva cotă provizorie a Uniunii cu o cotă definitivă a Uniunii pentru stocul respectiv pentru 2023.
Prin urmare, Consiliul ar trebui să stabilească cota Uniunii pentru codul de Atlantic în apele arhipelagului Svalbard și în apele internaționale din subzona ICES 1 și diviziunea ICES 2b pe baza TAC-ului de referință pentru codul arctic și a drepturilor de pescuit istorice ale Uniunii.
Cota definitivă a Uniunii pentru codul de Atlantic în apele arhipelagului Svalbard și în apele internaționale din subzona ICES 1 și diviziunea 2b pentru 2023 ar trebui stabilită la nivelul de 15 629 de tone, ceea ce corespunde procentajului indicat la alineatul (3) litera (a) din înțelegerea politică UE-Norvegia în ceea ce privește pescuitul în subzonele ICES 1 și 2.
Cota Uniunii pentru codul de Atlantic în apele arhipelagului Svalbard și în apele internaționale din subzona ICES 1 și diviziunea ICES 2b ar trebui să fie alocată statelor membre în conformitate cu Decizia 87/277/CEE a Consiliului (2), sub rezerva adaptărilor necesare ca urmare a retragerii Regatului Unit din Uniune astfel cum se prevede în Anexa 36 (E) la Acordul comercial și de cooperare între Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (3).
(1) Regulamentul (UE) 2023/194 al Consiliului din 30 ianuarie 2023 de stabilire, pentru anul 2023, a posibilităților de pescuit pentru anumite stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara Uniunii, precum și de stabilire, pentru anii 2023 și 2024, a acestor posibilități de pescuit pentru anumite stocuri de pești de adâncime (JO L 28, 31.1.2023, p. 1).
(2) Decizia 87/277/CEE a Consiliului din 18 mai 1987 privind repartizarea posibilităților de captură a codului în regiunea Spitzberg și a Insulei Urșilor și în diviziunea 3M, definită de convenția NAFO (JO L 135, 23.5.1987, p. 29).
(3) JO L 149, 30.4.2021, p. 10.